CELEX: 22012D0134
Language: lt
Date: 1342137600000
Title: 2012 m. liepos 13 d. EEE jungtinio komiteto sprendimas Nr. 134/2012, kuriuo iš dalies keičiamas EEE susitarimo XIII priedas (Transportas)

8.11.2012   
            
            
               LT
            
            
               Europos Sąjungos oficialusis leidinys
            
            
               L 309/15
            
         EEE JUNGTINIO KOMITETO SPRENDIMAS
   Nr. 134/2012
   2012 m. liepos 13 d.
   kuriuo iš dalies keičiamas EEE susitarimo XIII priedas (Transportas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo XIII priedas buvo iš dalies pakeistas 2012 m. birželio 15 d. EEE jungtinio komiteto sprendimu Nr. 113/2012 (1);
            
         
               (2)
            
            
               2010 m. sausio 26 d. Komisijos reglamentas (ES) Nr. 72/2010, kuriuo nustatoma Komisijos atliekamų patikrinimų aviacijos saugumo srityje tvarka (2), buvo įtrauktas į Susitarimą EEE jungtinio komiteto sprendimu Nr. 75/2010 (3);
            
         
               (3)
            
            
               siekiant užtikrinti vienodą Reglamento (ES) Nr. 72/2010 taikymą visoje Europos ekonominėje erdvėje, XIII priedas turėtų būti iš dalies pakeistas, kad būtų palengvintas Komisijos ir ELPA priežiūros institucijos bendradarbiavimas,
            
         PRIĖMĖ ŠĮ SPRENDIMĄ:
   1 straipsnis
   Susitarimo XIII priedo 66hc punktas (Komisijos reglamentas (ES) Nr. 72/2010) iš dalies keičiamas taip:
   
               1.
            
            
               Esama adaptacija pažymima a).
            
         
               2.
            
            
               Po a adaptacijos įrašoma ši adaptacija:
               
                           „b)
                        
                        
                           6 straipsnio 2 dalis papildoma taip:
                           „Atlikdama atitinkamus patikrinimus, Komisija gali pasitelkti ELPA valstybių nurodytus nacionalinius auditorius, o ELPA priežiūros institucija – ES valstybių narių nurodytus nacionalinius auditorius.
                           Atlikdamos atitinkamus patikrinimus, Komisija ir ELPA priežiūros institucija gali pasikviesti viena kitą dalyvauti stebėtojos teisėmis.“ “
                        
                     
         2 straipsnis
   Šis sprendimas įsigalioja 2012 m. liepos 14 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (4).
   3 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2012 m. liepos 13 d..
      
         
            EEE jungtinio komiteto vardu
         
         
            Pirmininkas
         
         Atle LEIKVOLL
      
   
   
      (1)  OL L 270, 2012 10 4, p. 37.
   
      (2)  OL L 23, 2010 1 27, p. 1.
   
      (3)  OL L 244, 2010 9 16, p. 32.
   
      (4)  Konstitucinių reikalavimų nenurodyta.